سید صادق الاشرفی :

85 فیصد لوگ یمن کے انقلاب کی حمایت میں ہیں

رسا نیوز ایجنسی ـ نمایندہ ولی فقیہ و قائد ملت جعفریہ پاکستان کے قم آفس میں ایک نشست کا انعقاد کیا گیا جس میں یمن کی تازہ ترین صورتحال سے حوزہ علمیہ قم میں پاکستان کے طلاب کو با خبر کیا گیا ۔

خبر کا کوڈ: ۸۰۴۹

تاریخ: ۱۶ تير ۲۰۱۵ - ۲۳:۵۷

رسا نیوز ایجنسی کی رپورٹ کے مطابق نمایندہ ولی فقیہ و قائد ملت جعفریہ پاکستان کے قم آفس میں ایک نشست کا انعقاد کیا گیا جس میں یمن کی تازہ ترین صورتحال سے حوزہ علمیہ قم میں پاکستان کے طلاب کو آگاہ کیا گیا جس میں یمن سے آئے تنظیمی راھنما سید صادق الاشرفی الیمنی نے یمن کے صوتحال سے با خبر کیا ۔

سید صادق نے یمن کی تازتریں صوتحال سے اگاہ کرتے ہو کہا : یمن ایک ایسا ملک ہے جس میں حوثیوں نے ایک ھزار سال سے حکومت کی ہے حتی کہ یمن کو قوم ایک ایسی قوم ہے جب امیر المؤمنین رسول خدا کا پیام لے کے آئے تو قبول کیا اور رسول خدا کے بعد امیر المنین کے ساتھ تمام جنگوں میں یمنیوں نے پھر پور ساتھ دیا ۔

انہوں نے وضاحت کرتے ہوئے کہا : اگرچہ یمن پر بنو امیہ نے حکومت اور ظلم کیا یمن کی عوام نے اس کا ڈٹ کے مقابلہ کیا اور آپ اس وقت دیکھ رہے ہیں ایک ظالم حکومت کو اسی یمنی عوام نے سر نگون کیا دنیا کے میڈیا پر ہے کہ یمن میں باغی ہیں لیکن ہم نے اپنا حق لیا ہے اور ہم اپنے خون کے آخری قطرے تک یمن کی سر زمین کا دفاع کریں گے ۔

سید صادق الاشرفی نے تاکید کرتے ہوئے کہا : سعودیہ نے جو اپنی اس فضائی حملہ کے ضرب کا جو نام دیا ہے (طوفان) ہے انشا اللہ خدا ہمارے ساتھ ہے اور خدا کا طوفان ان پر غالب ہے۔

یمن کی آبادی کے حوالے سے انہوں نے کہا : یمن کے بارے میں کہا جاتا کہ یمن کچھ لوگ ہیں یہ بات غلط ہے یمن کی آبادی 27 میلیون ہے جو دوکروڑ 70 لاکھ بنتی ہے جس میں 85 فیصد لوگ اس یمن کے انقلاب کی حمایت میں ہے اور بھر پور تعاون کر رہے ہیں اور اس وقت پورے یمن پر حکومت یمنیوں کی ہے۔